Si cjatìn, come di tant timp incà tal mes di Lui, te basiliche di Aquilee par visâsi des nestris lidriis, ricuardant Ermacure e Fortunât. Il rapuart cu la glesie dal prin cristianesim al è ancjemò fuart, no dome par vie dai libris publicâts, da lis cunvignis, ma tal riul di une fede sclete, tantis voltis fûr dai schemis romans. Si podarès definîle une fede contadine, o ben leade ae tiere. Di fadie e semplicitât.
Cualchidun, ancje Placeran, al diseve che nol podarà jessi un Friûl che nol sedi cristian.
Se cristian al vûl dî il rispiet di chei valôrs che a son la sô fonde, no si pues che jessi dacuardi. Mi somee un tic plui dificil se o pensi a une societât clericâl o, dut câs, dulà che la Glesie e podedi vê un puest di control e di vuide no dome spirituâl.
Magari cussì no ancje par un motîf di numars: simpri mancul predis, simpri di plui imigrants cuntune fede religjose diferente. E che a son chei che a fasin plui fruts. Il Friûl al sarà simpri plui »multietnic».
E, disìnlu clâr, chest al è un regâl di Diu, parcè che cence di lôr la nestre tiere, tai agns a vignî, no sarès plui abitade.
La globalizazion pai furlans e je stade la importazion di un model culturâl e di vite diviers di chel di prime: si podeve evitâ, si podeve trasformâlu in alc di miôr. Forsit, ma cumò e je cussì e o vin di frontâ il probleme.
Nus jude vignî chi a Aquilee, no dome par cjatâsi tra di nô, ma par rinovâ un assum: cjatâ tal spirit che chi si respire lis olmis di vuê.
No si scuen jessi dotôrs de fede par capî cemût che une societât moderne, tant che il Friûl di vuê, e podedi dome cjalâ a chel messaç di universalitât, di rispiet par ducj i oms e lis feminis, par lis lôr lenghis, tradizions, di mût di no someâ a chel model proponût vuê in Italie.
Ma chest discors nus puarte lontan, viodût che dispès la semplicitât e ven confondude cul taiâ i problemis cu la manarie, che tradusût al vul dî viodi il mont o blanc o neri.
Fossial cussì sempliç. La distinzion tra il ben e il mâl che e varès di jessi la plui facile, la plui naturâl, tantis voltis si imberdee in mil musis e opinions.
Tornâ duncje a la semplicitât de analisi, dal judizi, des decisions, al vûl dî butâ vie lis crostis induridis di un mût di pensâ gjenerâl e agradît.
Cualchi esempli lu vin denant e mi pâr bon presentâlu. O cjacari di Sapade e de sô determinazion a tornâ in Friûl. Plui si cîr di tirâ pes lungjis, ancje di bande de Regjon, di no fâ leçs a lôr favôr, plui i sapadins a van indenant tal lôr progjet.
O cjacari dai students dal Malignani che si disin braurôs di fevelâ e di sintî a fevelâ par furlan.
O cjacari dai Cjargnei che no vuelin la aghe in man ai privâts. Aghis, tiere, fruts a son un regâl di Diu, difindiju al è un dovê nestri.
Dree Valcic
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn